एफएसएसआई ने नकली या प्लास्टिक के अंडों को लेकर लोगों में फैल रहे अफ़वाहों व भ्रम को दूर करने के लिए गाइडलाइंस जारी की है. बकौल उनके ये सभी आशंकाएं बेबुनियाद हैं. अब तक ऐसी कोई तकनीक नहीं बनी है, जो कृत्रिम या नकली अंडे बना सके. लोग अंडे इस्तेमाल करते समय कुछ बातों का ध्यान दें, जैसे- अधिक दिनों तक अंडे को फ्रिज में न रखें, अंडे को धोकर सूखने के बाद फ्रिज में रखें, अंडों से बदबू आती हो या गंदे हो, तो न ख़रीदें. फ्रेश अंडे की पहचान के लिए उसे किसी पानी भरे मग या ग्लास में डालें. यदि अंडे नीचे बैठ जाए, तो फ्रेश हैं और ऊपर तैरने लगे तो पुराने हैं.